Et näha, kuidas see toimib, eeldagem, et ma väidan nägevat elutoa laual kohvitassi. Meil on kalduvus eeldada, et see on objektiivne antud nähtus. Siiski ei ole ühtegi korrektset väidet, mis kirjeldaks seda kogemust objektiivselt. Vastupidi, ma võiksin pakkuda mitmeid  võimalikke olukorra kirjeldusi ning iga kirjeldus muudaks ka kogemuse enda värvingut. Olenevalt tingimustest võiksin ma kas tunda rõõmu värskendavast joogist oma töölaual, näha veel ühte märki oma poja laiskusest, kes pole viitsinud nõusid ära viia või tajuda seda olukorda kui võimalust visata tassiga korterisse sissetungijat.